cyanic-selkie/wikianc huggingface dataset:
Sokerit
Monosakkaridit
thumb|right|Glukoosi rengasmuodossa Monosakkaridit ovat perussokereita, joissa on yksi sakkaridirengas, johon on liittynyt muita ryhmiä. Monosakkarideissa on viisi tai kuusi hiiliatomia. Viisihiiliset monosakkaridit ovat pentooseja, kuusihiiliset heksooseja.
Tärkeimmät heksoosit ovat:
Glukoosissa ja galaktoosissa on rengasmuodossa hiilirenkaassa viisi hiiliatomia ja yksi happiatomi eli ne ovat pyranooseja. Fruktoosi sen sijaan esiintyy furanoosina ja sen rengasrakenne koostuu neljästä hiiliatomista ja yhdestä happiatomista. Renkaaseen on liittynyt hydroksyyliryhmiä, joiden sijainti vaikuttaa molekyylin ominaisuuksiin. Luonnossa heksoosit esiintyvät pääasiassa rengasmuodossa, mutta reagoivat avoketjuisina.
Glukoosi on verenkierrossa käyttökelpoisessa muodossa, käytettäväksi soluissa energian tuotantoon. Glukoosia saadaan runsaasti makeista hedelmistä, marjoista ja hunajasta, sen pitoisuutta veressä säätelee insuliini. Fruktoosia on myös marjoissa, kasviksissa ja hunajassa. Maksa muuntaa galaktoosia ja fruktoosia glukoosiksi, joten ne imeytyvät hitaammin.
Pentooseja:
Riboosi ja deoksiriboosi ovat DNA:n ja RNA:n rakennusaineita.
Disakkaridit
frame|Sakkaroosi eli ruokosokeri Monimutkaisemmat disakkaridit koostuvat kahdesta sakkaridista jotka yhdistyvät glykosidisidoksella vesimolekyylin lohjetessa. Sidoksessa on happiatomin muodostama silta. Disakkaridit hajoavat ruoansulatuksessa entsyymien vaikutuksesta monosakkarideiksi, jotka imeytyvät suolen seinän läpi. Kuutta yleisintä mono- ja disakkaridia nimitetään ravitsemustaulukoissa sokereiksi. Kaikki maistuvat makeilta.
Tärkeimmät disakkaridit ovat: Sakkaroosi koostuu glukoosista ja fruktoosista. Sitä saadaan sokerijuurikkaasta ja -ruo'osta. Sakkaroosin hajotessa glukoosiksi ja fruktoosiksi syntyy inverttisokeriksi kutsuttu seos.
Maltaissa esiintyvä mallassokeri eli maltoosi koostuu kahdesta glukoosimolekyylistä. Maltoosi käy oluen valmistuksen aikana alkoholiksi, mutta osa siitä jää olueen.
Laktoosi (glukoosi+galaktoosi) esiintyy maitotuotteissa. Se aiheuttaa vatsavaivoja ihmisille, joilta puuttuu laktoosia hajottava laktaasi-entsyymi, laktoosin hajoamisen estyessä paksusuolen bakteerit käyttävät sen ravintonaan.
Sokerikulööriä käytetään ruskeana väriaineena (E150).
Holstein-karja
Suomessa
Holstein on Suomessa yleisin lypsyrotu 47,6 prosentin osuudella lehmistä. Nykyinen suomalainen holsteinkarja pohjautuu friisiläisrotuun, jota tuotiin ensi kertaa maahan Ruotsista 1960-luvulla. Pian kannan jalostukseen alettiin käyttää Pohjois-Amerikan holsteinia, ja suomalaisen kannan jalostuksen edettyä pidemmälle holsteinlinjat nousivat vallitsevaan asemaan. Nykyisin kyse on käytännössä melkein puhtaasti holsteinin kantaan pohjautuvasta rodusta ja myös rodun nimitys Suomessa on muuttunut ajan myötä pelkäksi holsteiniksi. Myös rodun suomalainen Fr-lyhenne on vaihdettu Hol-lyhenteeksi.
Ominaisuudet
Holstein-karja on kookas, erittäin runsastuotoksinen ja selkeän lypsytyyppinen nautarotu. Väritys on useimmiten mustavalkean, joskus punavalkean laikukas. Sarvet ovat verrattain lyhyet ja voivat kasvaa kieroiksi. Vasikat syntyvät noin 40 kg:n painoisina. Täysikasvuinen holsteinlehmä painaa keskimäärin yli 659 kg, kookkaimmat yksilöt jopa 800 kg. Holstein-sonnit voivat saavuttaa 1 200 kg:n painon.
Holstein-lehmä tuottaa Suomessa lypsykautta kohden keskimäärin noin 10 243 kiloa maitoa, josta keskimääräinen rasvapitoisuus on 4,14 prosenttia ja valkuaispitoisuus 3,45 prosenttia. Suomalainen vuosituotosennätys on yli 21 000 kiloa. Keskimäärin holsteinin elinikäis tuotos on 28 540 kg maitoa.
Lykaon
pienoiskuva|Zeus muuttaa Lykaonin sudeksi, [[Hendrick Goltzius|Hendrick Goltziuksen kaiverrus.]] Lykaon viittaa kreikkalaisessa mytologiassa kahteen eri henkilöön.
Lykaon, Arkadian kuningas
Lykaon oli Pelasgoksen ja Meliboian poika ja myyttinen Arkadian ensimmäinen kuningas. Hän oli Kalliston isä, ja joidenkin myyttien mukaan kasvatti tämän pojan Arkaan.
Lykaonin ja Zeuksen kohtaamisesta on kirjoittajasta riippuen olemassa hieman erilaisia versioita.
Yhden version mukaan Zeus tarkkaili ihmisten oikeamielisyyttä, ja saapui kuolevaiseksi naamioituneena Lykaonin vieraaksi tarkkailemaan oikea- ja väärämielisiä. Lykaon valmistautuneena viihdyttämään jumalaa valmisti tälle uhrin. Läsnäolijat halusivat tietää oliko henkilö heidän keskuudessaan todellakin jumala, minkä selvittääkseen he uhrasivat yhden Lykaonin viidestäkymmenestä pojasta ja sekoittivat tämän lihan uhrilahjan sekaan. Zeus nosti kuitenkin myrskyn ja salamoinnin niin, että kaikki lapsen murhaajat kuolivat. . Toisessa versiossa Zeus saatuaan lihan eteensä raivostui niin, että kaatoi pöydän, tappoi Lykaonin pojat ja muutti Lykaonin itsensä sudeksi. Tässä versiossa Lykaon on kuitenkin oikeamielinen ja onnettomuus on lähinnä hänen jumalattomien poikiensa aiheuttamaa, kun taas toiset versiot vierittävät onnettomuuden kuninkaan omaksi syyksi tämän uhratessa poikansa Nyktimoksen.
Pausanias esittää kuitenkin vielä yhden erilaisen version. Lykaon uhraa vuorella lapsen alttarilla Zeukselle, ja muuttuu välittömästi sudeksi.
Zeus saapui jumalattomien Lykaonin ja hänen poikiensa luo naamioituneena, ja Lykaon kyllä otti tämän vieraanvaraisesti vastaan, mutta tarjosi syötäväksi ihmislihaa todistaakseen tämän tavalliseksi kuolevaiseksi. Tästä raivostuneena Zeus joko tappoi heidät kaikki salamoillaan Nyktimosta lukuun ottamatta tai muutti Lykaonin sudeksi.
Lykantropia juontaa nimensä Lykaonista.
Luettelo televisiosarjan Olipa kerran jaksoista
right|250px Olipa kerran on yhdysvaltalainen fantasiasarja, jossa satu- ja arkimaailma kohtaavat. Sarjan loivat Edward Kitsis ja Adam Horowitz, jotka toimivat myös sen johtavina tuottajina Steve Pearlmanin ohella. Sarjan esitys alkoi Yhdysvalloissa ABC:llä 23. lokakuuta 2011 ja Suomessa Nelosella 14. lokakuuta 2012. Sarjaa esitettiin yhteensä seitsemän tuotantokautta.
Jälkilämpö (ydinreaktori)
Jälkilämpöä syntyy ydinreaktorin polttoaineessa, kun radioaktiiviset fissiotuotteet hajoavat. Jälkilämmön tuotto jatkuu vielä sen jälkeen, kun ketjureaktio on pysäytetty. Jälkilämpö kuumentaa polttoainetta, ja siksi myös pysäytettyä reaktoria täytyy jäähdyttää. Reaktorin jäähdyttäminen jälkilämmön poistamiseksi onkin toinen ydinturvallisuuden keskeinen tehtävä, ketjureaktion hallinnan lisäksi.
Ydinreaktorin toimiessa uraani ja plutonium hajoavat fissioreaktioissa kevyemmiksi atomeiksi, fissiotuotteiksi. Nämä fissiotuotteet ovat radioaktiivisia, eli ne hajoavat vähitellen muiksi alkuaineiksi. Tässä radioaktiivisessa hajoamisessa syntyy lämpöenergiaa, jota sanotaan jälkilämmöksi. Jälkilämpöteho on suurimmillaan heti reaktorin pysäyttämisen jälkeen noin 7 prosenttia reaktorin kokonaistehosta. Se pienenee vähitellen, kun fissiotuotteiden määrä vähenee radioaktiivisen hajoamisen seurauksena. Tunnin päästä reaktorin pysäyttämisestä jälkilämpöteho on noin 1,3 prosenttia reaktorin kokonaistehosta ja kuukauden päästä noin 0,1 prosenttia.
Esimerkiksi Fukushiman kolmosreaktorissa jälkilämpöteho oli tunnin kuluttua reaktorin pysäyttämisestä yli 30 megawattia ja vielä viikon päästä lähes 6 megawattia. Näin suuri lämpöteho riittää aiheuttamaan polttoaineen sulamisen, jos sitä ei jäähdytetä. Jos polttoaine kuumenee liikaa, zirkoniumista tehty polttoainesauvan suojakuori voi puhjeta ja radioaktiivisia aineita voi vapautua suojarakennukseen ja sieltä mahdollisesti ympäristöön. Three Mile Islandin ja Fukushiman onnettomuudet johtuivat siitä, että jälkilämpöä ei saatu poistettua reaktorista.
Jälkilämmön aiheuttaman ylikuumenemisen estämiseksi ydinreaktoreissa on jälkilämmönpoistojärjestelmät ja onnettomuustilanteita varten vielä niistä riippumattomat hätäjäähdytysjärjestelmät. Pienissä reaktoreissa jälkilämpöteho on niin pieni, että jälkilämmön poistamiseen ei välttämättä tarvita erillisiä hätäjäähdytysjärjestelmiä, vaan lämmönsiirto johtumalla reaktorin seinämien läpi voi riittää.
Grafton (kuunari)
Haaksirikko
Aluksen omistajat etsivät eteläisen Tyynenmeren saarilta hopeaa. Kun hopeaa ei löytynyt, miehet pyrkivät pyydystämään merileijonia niiden rasvan takia. Grafton ankkuroi kapeaan salmeen. Kova myrsky katkaisi ensin yhden, sitten toisen ankkurikettingin. Grafton paiskautui kalliorantaan ja rikkoutui.
Eloonjääneet
Laivan viisi eloonjäänyttä pysytteli saarella hengissä metsästämällä merileijonia. Kun merileijonat katosivat, miesten oli tyydyttävä kasveihin, äyriäisiin ja lintuihin. He koettivat ensin rakentaa suuren veneen. Kun tämä epäonnistui, miehet parantelivat jollaa. Kolme miestä purjehti pohjoiseen hakemaan apua.
Suunnilleen samaan aikaan haaksirikkoutui saaren toiselle puolelle Invercauld, mutta haaksirikkoutuneet eivät kohdanneet toisiaan, vaikka välimatkaa oli vain noin 35 kilometriä.
Beatrice Webb
thumb|Beatrice Webb, Jessie Hollidayn piirros noin vuodelta 1909.
Martha Beatrice Webb (o.s. Potter; 22. tammikuuta 1858 Gloucester – 30. huhtikuuta 1943 Liphook, Hampshire) oli brittiläinen itseoppinut sosiologi, sosiaalihistorioitsija ja sosialistinen ajattelija. Yhdessä aviomiehensä Sidney Webbin kanssa hän vaikutti vasemmistolaisen seuran Fabian Societyn piirissä.
Ennen avioliittoa
Webbin isä oli vaikutusvaltainen gloucesterilainen rautatieliikemies Richard Potter ja isoisä liberaali parlamenttiedustaja Richard Potter. Beatrice Potter ei käynyt kouluja, mutta hän sai kotiopetusta ja tutustui isänsä kautta jo nuorena moniin merkkihenkilöihin, kuten filosofi Herbert Spenceriin. Nuorelle Potterille kaavailtiin avioliittoa huomattavasti iäkkäämmän valtiomies Joseph Chamberlainin kanssa, mutta heidän suhteensa kariutui. Isänsä kuoltua Potter sai perintönä tuhannen punnan vuosittaisen elatuksen. Hän työskenteli vuodesta 1883 vuokranperijänä Lontoossa. Kiinnostuttuaan työväenluokan ja köyhälistön elinolojen parantamisesta hän ryhtyi samana vuonna kristillisen hyväntekeväisyysjärjestön sosiaalityöntekijäksi. Hän vakuuttui siitä, että pelkkä varakkaiden harjoittama hyväntekeväisyys ei poistaisi köyhyyden syitä, vaan tarvittaisiin sosiaalisia reformeja ja työväestön omaa järjestäytymistä.
Potter auttoi vuodesta 1886 serkkuaan Charles Boothia kokoamaan aineistoa tämän laajaan sosiaalisten olojen tutkimukseen The Life and Labour of the People in London. Potter julkaisi Boothille tekemänsä tutkimuksen Lontoon East Endin telakkatyöläisten elämästä ensimmäisenä artikkelinaan The Nineteenth Century -aikakauskirjassa vuonna 1887. Lancashiren maaseudulla hän oli tutustunut myös osuustoimintaliikkeeseen ja julkaisi aiheesta vuonna 1891 tutkimuksen Englannin osuustoimintaliike (The Co-operative Movement in Great Britain), josta tuli aiheensa klassikko. Potter kehitteli siinä teoreettista pohjaa osuustoiminnalle.
Potter kehitti vuonna 1891 termin ”kollektiivinen kaupankäynti” (collective bargaining) kuvaamaan ammattiliittojen toimintaa työläisten palkkojen nostamiseksi.
Yhteistyö Sidney Webbin kanssa
Kootessaan aineistoa osuustoimintatutkimukseensa Potter tutustui vuonna 1890 nuoreen ja lahjakkaaseen taloushistorioitsija Sidney Webbiin, joka oli muutamaa vuotta aiemmin perustetun vasemmistoälykköjen sosialistisen seuran Fabian Societyn johtava teoreetikko. Sidney rakastui häneen ja vuonna 1892 Beatrice suostui naimaan tämän, jolloin Sidney luopui virastaan ja pariskunta jäi elämään Beatricen perinnöllä. He työskentelivät tämän jälkeen yhdessä ja julkaisivat laajan tuotannon työväenkysymystä ja työväenliikkeen historiaa käsitteleviä tutkimuksia sekä poliittisia pamfletteja. Historioitsijoina heidän merkittävin työnsä oli English Local Government, 11-osainen tutkimus Englannin paikallishallinnon historiasta 1600-luvulta alkaen.
Beatrice Webb liittyi Fabian Societyyn vuonna 1893 ja hän laati seuran julkaisemat traktaatit Women and the factory acts (1896) ja The abolition of the Poor Law (1918). Niistä ensinmainittu oli ensimmäinen Fabian Societyn julkaisu, joka käsitteli naisten tasa-arvokysymystä. Webb tosin piti yhteiskuntaluokkien epätasa-arvoa ensisijaisempana ongelmana sukupuolten epätasa-arvoon nähden.
Beatrice Webb oli jäsenenä vuosina 1905–1909 toimineessa asiantuntijakomiteassa, joka valmisteli Britannian köyhäinhoitolain uudistusta. Yhdessä miehensä kanssa hän laati komitean vähemmistön eriävänä mielipiteenä julkaistun raportin, jossa ehdotettiin vanhan köyhäinhoitojärjestelmän korvaamista yleisellä sosiaalivakuutuksella. Sitä on verrattu vuoden 1942 Beveridge-raporttiin, joka toimi brittiläisen hyvinvointivaltion pohjana. Webbien raportti ei välittömästi vaikuttanut lainsäädäntöön, mutta he saivat David Lloyd Georgen liberaalihallituksen täydentämään vuonna 1911 sosiaaliuudistustaan. Oltuaan pitkään puolueettomia Beatrice ja Sidney Webb liittyivät vuonna 1914 työväenpuolueen jäseniksi. Sidney toimi myöhemmin parlamenttiedustajana ja ministerinä.
Vaikka Webbin pariskunta tunnettiin ei-vallankumouksellisen, asteittaisen sosialismiin siirtymisen kannattajina, he vaikuttuivat vanhoilla päivillään vuonna 1932 Neuvostoliiton-matkallaan näkemistään saavutuksista ja kirjoittivat neuvostokommunismia ihannoivan kirjan Soviet Communism: A New Civilisation? (1935).
Beatrice ja Sidney Webbin tuhkat on haudattu Lontoon Westminster Abbey -katedraaliin. Beatrice Webbin päiväkirjoja on julkaistu postuumisti.
Arnaldo Méndez
upright|pienoiskuva|Arnaldo Tamayo Méndez vuonna 2022. pienoiskuva|160px|Nimikirjoitus
Arnaldo Tamayo Méndez (s. 29. tammikuuta 1942 Guantánamo) on lentäjä ja ensimmäinen kuubalainen ja samalla Latinalaisen Amerikan ensimmäinen avaruuslentäjä.
Arnaldo Méndez on Kuuban ilmavoimien lentäjä. Hänet valittiin kansallisessa valintaprosessissa kosmonautiksi koulutettavaksi vuonna 1977. Hän aloitti koulutuksen Tähtikaupungissa 1. maaliskuuta 1978 osana Interkosmos-ohjelmassa. Hän lensi 18. syyskuuta 1980 Sojuz 38 -avaruusaluksella Saljut 6 -avaruusasemalle. Hän laskeutui 26. syyskuuta 1980.
Tamayo Méndez jatkoi ilmavoimissa ja päätyi Comites de Defensa de la Revolucionin johtajaksi.
Tamayo Méndez on naimisissa Maria Lobainan kanssa. Perheessä on kaksi poikaa: Orlando (s. 1968) ja Arnaldo (s. 1970).
Petäjäjärvi
Petäjäjärvi on usean järven nimi:
Lloyd Whitlock
pienoiskuva|Lloyd Whitlock Lloyd Whitlock (2. tammikuuta 1891 Springfield, Missouri – 8. tammikuuta 1966 Los Angeles, Kalifornia) oli yhdysvaltalainen näyttelijä. Hän esiintyi lukuisissa elokuvissa 1910-luvulta 1940-luvulle. Elokuvien joukossa ovat Robert N. Bradburyn West of the Divide (1934) ja Frank Capran Mr. Smith lähtee Washingtoniin (1939).
Myllypuro (täsmennyssivu)
Myllypuro voi tarkoittaa ainakin seuraavia:
British Wind Energy Association
The British Wind Energy Association BWEA on Ison-Britannian tuulivoiman ja merellisen uusiutuvan energian tuottajien kaupallinen ja ammatillinen edunvalvontajärjestö. Vuonna 1978 perustettu BWEA on johtava teollisuusjärjestö uusiutuvan energian alalla Isossa-Britanniassa, nykyisin siihen kuuluu jäseninä yli 310 yritystä. BWEAn näkemyksen mukaan tuulivoima on nopeiten kasvava uusiutuva energian muoto maailmassa, ja järjestö itse odottaa tuulivoiman kasvun jatkuvan sen hinnan laskun ja hiilidioksidin vähennystarpeen vuoksi. Vuonna 2004 BWEA laajensi toimialaansa tuulivoimasta aalto- ja vuorovesienergiaan.
BWEA on arvioinut tuulivoiman samanhintaiseksi kuin hiilivoima ja halvemmaksi kuin ydinvoima.
BWEA on EWEAn jäsen.
Johannes Filoponos
Johannes Filoponos (tunnetaan myös nimillä Joannes Filoponos sekä Johannes Aleksandrialainen) oli merkittävä 500-luvun kristitty filosofi, joka eli noin vuosina 490–570. Hänen teoksensa julistettiin pannaan 681, missä ne pysyivät seuraavat 600 vuotta.
Filoponos oli aikansa johtava fyysikko ja loi pohjaa modernille tieteelle, sen kriittiselle ajattelulle ja analyysille. Hän kritisoi Aristoteleen ja Platonin ajattelun virheitä mm. todistamalla heidän gravitaatioteoriansa ja oppinsa tyhjyyden mahdottomuudesta vääräksi. Kyseessä oli kappaleen putoamiskiihtyvyyden riippuvuus kappaleen tiheydestä. Liikelaiksi hän ehdotti hitauden periaatetta (impetusteoria), jonka vaikutuksesta kappaleet jatkavat liikettään.
Filoponos oli Aleksandrian filosofeja ja läheisesti yhteydessä Aleksandrian uusplatonilaiseen koulukuntaan. Nimen kieliopintutkija hän sai kieltä ja kirjallisuutta koskevista luennoistaan. Nimi filoponos ("uurastuksen rakastaja") puolestaan sai alkunsa hänen runsaasta tuotannostaan. Hän kirjoitti ainakin 40 filosofiaa tai teologiaa käsittelevää teosta. Hänen kynästään on peräisin varhaisin säilyt kuvaus astrolabista.
Noin vuoden 1200 paikkeilla Filoponoksen työt löydettiin uudelleen. Ne vaikuttivat mm. Bonaventuran, Gersonidesin, Jean Buridaniin, Nicole Oresmen ja Galileo Galilein ajatteluun.
Pohjaslahti–Piittisjärvi
Pohjaslahti–Piittisjärvi on kahden kylän muodostama kyläyhteisö Ranuan kunnassa, Peräpohjolassa Lapin maakunnassa. Kyläyhteisö sijaitsee aivan Ranuan pohjoisosassa seututie 942:n varressa. Matkaa Ranuan keskustaan kertyy noin 46 kilometriä.
DJ Ötzi
thumb|DJ Ötzi Gerhard "DJ Ötzi" Friedle (s. 7. tammikuuta 1971) on itävaltalainen DJ, viihdetaiteilija ja laulaja. Hän syntyi St. Johannin kaupungissa, Tirolin osavaltiossa. Syntymänsä jälkeen hänellä todettiin epilepsia. Hän aloitti näyttämöuransa harrastelijakaraokella. Nykyisin hän on kuitenkin Itävallassa suosittu musiikkiartisti.
Invercauld
Invercauld oli 1 100 tonnin purjealus, joka haaksirikkoutui myrskyssä vuonna 1964 Aucklandin saaren pohjoispuolen länsiosaan.
Haaksirikko
Laiva törmäsi myrskyssä kallioon, ja miehet uivat aluksesta pois. Kuusi heistä hukkui, kun taas yksi haavoittui pahoin ja kuoli pian. Alus menetettiin täysin, eikä siitä ehditty ottaa mukaan tarpeellisia tarvikkeita.
Eloonjääneet
Yhdeksäntoista miehistön jäsentä säilyi hengissä haaksirikosta. Eloonjääneillä oli vain vähän laivakeksejä ja tarvikkeita, ja he yrittivät pysytellä hengissä mm. leviä, piikkikasveja ja äyriäisiä syömällä. Kun ravintoa oli vähän, miehiä kuoli nälkään. Lamaantunut kapteeni Dalgarno ei etsinyt kyllin ponnekkasti ruokaa, toisin kuin matruusi Holding. Holding sai ryhmän liikkeelle etsimään ravintoa. Joukko jakautui ensin kahteen osaan, mutta yhdistyi taas myöhemmin ja löysi vanhoja asuinmökkejä. Holding sai miehet tekemään kanootin, jolla he hakivat eräältä saarelta kaneja ruoaksi. Ainakin kerran turvauduttiin myös ihmissyöntiin. Lopulta vain kolme miehistä pelastui saarelta.
Samanaikaisesti haaksirikkoutui saaren etelä puolelle Grafton, mutta haaksirikkoutuneet eivät tavanneet toisiaan.
Jungfruholmen
Jungfruholmen on saari Kemiönsaaren kunnassa Varsinais-Suomessa. Saari sijaitsee Kemiönsaaren länsipuolella ja kuuluu Saaristomeren kansallispuistoon.
Jungfruholmen ja kolme muuta saarta ovat kasvaneet yhteen. Kokonaisuus Jungfruholmen-Högholmen-Skansholmen merkitään usein kartoissa pelkkänä Högholmenina. Jungfruholmen on kolmoissaaren pohjoisin osa. Saarella sijaitsee Saaristomeren suurin hiidenkirnu. Jungfruholmenin länsipuolella avautuu Gullkronanselkä. Etelässä sijaitsee pieni Lindholmen ja idässä Jungfrusund erottaa saaren Kemiönsaaren pääsaaresta.
Jungfruholmenin vieressä oleva salmi Jungfrusund on vanha merenkulkureitti. Sitä on luultavasti käytetty jo rautakaudella. Suojainen salmi on ollut myös hyvä levähdyspaikka laivoille. Keskiajalla Jungfruholmeniin ja salmen ympäristöön on rakennettu pieniä linnoitteita ja huoltorakennuksia. Salmi on käynyt myöhäiskeskiajalla liian matalaksi suurimmille laivoille, joten reitti siirtyi kulkemaan Jungfruholmenin länsipuolelta. Myöhemmin venäläiset linnoittivat salmea ja Jungfruholmenille rakennettiin ryssänuuneja, kommendantin talo ja tykkipatteri.
Emeric Lackfi
Emeric Lackfi oli unkarilainen aatelinen, joka toimi Transilvanian voivodina vuosina 1369 - 1372, Unkarin kuninkaan Ludvig I Suuren nimittämänä. Emeric oli Ștefan Lackfin poika. Ștefan toimi Transilvanian voivodina vuosina 1344 - 1350.
Iain Glen
2000-luvulla Glen on näytellyt muun muassa elokuvissa Tomb Raider, Darkness – pimeys, Man to Man, Resident Evil: Tuho ja Rautarouva. Hänen tuoreempia televisiotöitään ovat roolit Game of Thronesin lisäksi sarjoissa Downton Abbey, Doctor Who, Ontto kruunu, Prisoners’ Wives ja Jack Taylor.
Miklós Lackfi
Miklós Lackfi oli unkarilainen aatelinen, joka toimi Transilvanian voivodina vuosina 1367 - 1368, Unkarin kuninkaan Ludvig I Suuren nimittämänä. Miklós oli Ștefan Lackfin poika. Ștefan toimi Transilvanian voivodina vuosina 1344 - 1350.
FMS
thumb|Pieni FMS järjestelmä jossa vasemmalla puolella varastohyllyt, sitten hyllystöhissi ja oikealla työstökoneet
FMS (Flexible Manufacturing System) tarkoittaa joustavaa valmistusjärjestelmää, joka rakentuu automaattisen varaston ympärille sijoitetuista työstökeskuksista tai muista työlaitteista. Erotukseksi yksittäisestä työstökoneesta, esimerkiksi levytyökeskuksesta, johon on liitetty automaattinen kappaleenkäsittelyjärjestelmä (FMU - Flexible Manufacturing Unit), FMS-järjestelmässä tulisi olla kaksi tai useampia CNC-ohjattuja työstökoneita, joita palvelee sama varastoautomaatio. FMS-järjestelmiä käytetään metalliteollisuudessa useimmiten sorvattavien ja jyrsittävien kappaleiden valmistuksessa, joiden valmistussarjat ovat pienehköjä, mutta toistuvuus suuri. Tällä tavalla FMS tukee JOT-tuotantoa. FMS-järjestelmää pystytään ajamaan miehittämättömänä. Tämä on tärkeää metallikappaleiden työstössä, jossa lastuamisajat ovat pitkiä. FMS:n avulla saadaan tuotantoaikaan mukaan yöt ja viikonloput. FMS-järjestelmiä on rakennettu Suomessa 1980-luvulta alkaen.
Rudolf Rocker
thumb|Rudolf Rocker toinen vasemmalta. Johann Rudolf Rocker (25. maaliskuuta 1873 Mainz – 19. syyskuuta 1958, New York) oli saksalaissyntyinen anarkosyndikalistikirjailija ja -aktivisti. Rocker oli itseoppinut anarkisti ilman adjektiiveja, joka uskoi että anarkismin eri koulukunnat edustivat ”vain talouden eri järjestelytapoja”, ja että anarkistien ensisijaisin päämäärä oli ”turvata ihmisten henkilökohtainen, sosiaalinen ja yhteiskunnallinen vapaus”. Rocker pakeni Saksasta Hitlerin ja natsien noustua valtaan vuonna 1933, ja noin vuoden kiertelyn jälkeen hän asettui Yhdysvaltoihin loppuiäkseen.
FMS
FMS on usein rakennettu korkeavaraston ympärille. Automaattinen hyllystö siirtää lavoja, joita tässä kutsutaan palleteiksi, varastoon odottamaan työstöä, työsoluun ja työstön jälkeen takaisin varastoon (tai ulos järjestelmästä). Palletti saattaa kiertää useammalla työstökoneella. Valmiit osat menevät varastosta kokoonpanoon tai joihinkin viimeistelytyövaiheisiin, kuten pintakäsittelyyn. Koko varastoa ohjaa oma tietokone. Valmistusjärjestys perustuu tuotanto-ohjelmaan, joka tehdään tuotannonohjausjärjestelmässä.
Rudolf Rocker
Suomen anarkistiliitto suomensi ja julkaisi vuonna 1996 Rockerin teoksen Anarkosyndikalismi – vapaa työväenliike vuodelta 1938. Rockeria kutsuttiin kirjan esipuheessa ”anarkosyndikalismin tärkeimmäksi teoreetikoksi”.
FMS
thumb|Työkalumakasiini, jossa lastuavat työkalut ovat ketjussa ja jolla valittu työkalu saadaan tuotua työstökoneelle. Automaattivarasto tuo palletin työstökeskukselle. Palletti saattaa mennä sellaisenaan työstökeskukseen, jolloin osat ovat palletilla valmiiksi kiinnitetty (kiinnikettä kutsutaan usein jigiksi). Toinen mahdollisuus on, että teollisuusrobotti ottaa kappaleen palletilta ja panostaa sen työstökeskukseen. Työstökeskuksissa on automaattiset työkalujen (terien) vaihtamiseen tarkoitetut järjestelmät ja erillinen työkaluvarasto. Työstökeskuksilla on oma ohjauksensa. Palleteissa on usein yksilötunnisteet, esimerkiksi RFID, jota FMS järjestelmissä voidaan kutsua myös saattomuistiksi. Työstökeskus valitsee ajo-ohjelmansa FMS-ohjaukselta saamansa tiedon perusteella. FMS-ohjaus voi tarvittaessa ladata työstökoneeseen myös uusia ajo-ohjelmia, jotka on etukäteen tehty CAM-ohjelmilla kappaleiden CAD-kuvien mukaan.
FMS-järjestelmä viritetään yleensä jollekin tunnetulle tuoteperheelle ja siinä on joustavuudelle rajoitteita kappaleiden koon, painon ja muodon suhteen.
Heitä sikaa
Pelin voittamiseksi pelaajan pitää saada vähintään 100 pistettä. Pelaajat heittävät vuorollaan sikoja. Yksi vuoro koostuu yhdestä tai useammasta heitosta. Pisteiden määrä määräytyy siitä mihin asentoon siat heitettäessä jäävät. Jos siat jäävät asentoon 'läskilortti', pelaaja ei saa enää jatkaa vuoroaan ja menettää vuorollaan saamansa pisteet. Jos tulee asento 'pelkkää pekonia', pelaaja menettää kaikki pisteensä. Jos taas pelaaja heittää 'kinkkukohokkaan', pelaaja poistetaan pelistä kokonaan. Kun pelaaja haluaa lopettaa vuoronsa, vuorolla saadut pisteet lisätään pelaajan aiemmin saamiin pisteisiin ja vuoro siirtyy seuraavalle.
Asennot ja pisteet
Yhden sian pisteet
Yhdistelmät
Tuplasiat
Huomautukset
* Kinkkukohokkaan asennosta pelaaja jää kiinni fuskaamisesta, koska tavallisella tyylillä heitettynä sikoja on mahdotonta saada Kinkkukohokkaan asentoon.
Luettelo pikkuplaneetoista: 164001–165000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 164001:stä ja päättyen 165000:een. Kokonaisen luettelon löytää katsomalla Luettelo pikkuplaneetoista.
Torpan Pojat
Torpan Pojat – lyhyemmin ToPo – on vuonna 1932 perustettu koripalloseura, jonka päätoiminta-alue on Helsingin Munkkiniemessä sekä sitä ympäröivissä kaupunginosissa. Kaudesta 2013–2014 seuran miesten edustusjoukkueen lisenssillä Korisliigassa on pelannut Helsinki Seagulls. I-divisioona A:ssa ToPon lisenssillä pelasi akatemiajoukkue HBA-Märsky kevääseen 2016 asti, jolloin ToPo tiedotti palauttavansa edustusjoukkuetoimintansa seuraavaksi kaudeksi.
Torpan Pojilla on hallussaan kotimaisen koripallon sarjaottelun yleisöennätys (7 420 katsojaa), kun entinen NBA-tähti Dennis Rodman pelasi ottelussa Espoon Honkaa vastaan. Myös entinen NBA-tähti Scottie Pippen pelasi joukkueessa tammikuussa 2008 Espoon Honkaa ja Porvoon Tarmoa vastaan.
Toiminnan ensimmäiset vuosikymmenet
ToPo aloitti yleisesti urheiluseurana, jonka lajeihin kuului muun muassa jalkapallo, maahockey ja nyrkkeily. Koripallo tuli mukaan 1950-luvun alussa aluksi pihalla pelattuna harrastuskoripallona ja myöhemmin kilpaurheiluna. ToPo nousi mestaruussarjaan vuonna 1956. ToPo voitti ensimmäisen mestaruutensa 1960 ja edustusjoukkue pääsi pelaamaan seuran ensimmäisiä kansainvälisiä pelejä Eurooppa Cupiin. Myöhemmin 1960-luvulla seura otti useita juniorimestaruuksia, mille pohjautui myöhempi pitkäaikainen menestys. Vuonna 1966 Torpan Pojat voitti toisen mestaruutensa. 1970-luvun alukupuolella ToPon menestys oli laihaa, ja edustusjoukkue putosikin SM-sarjasta 1973, mutta onnistui nousemaan heti seuraavana vuotena takaisin sarjaan. Vuonna 1974 joukkueeseen palkattiin seuran historian ensimmäinen ulkomaalaisvahvistus, Brian Ashbaugh. Vuonna 1978 ToPo saavutti seuran kolmannen mestaruuden. 1980-luvulla ToPo voitti kolme mestaruutta (1981, 1983 ja 1986), jolloin joukkueessa pelasivat muun muassa Anssi Rauramo, Kari-Pekka Klinga, Kalevi Sarkalahti, Heikki Kasko sekä Veli-Pekka Sirola.
1990-luvun menestysvuodet
thumb|200px|Torpan Poikien aiemmin käytössä ollut logo 1990-luku oli ToPolle sekä menestys että kompastuskivi: 1990-luvun puolessavälissä seuraan palkattiin manageriksi Jukka Suomela, joka hankki taloudelliset resurssit uusien ulkomaalaisvahvistusten hankkimiseen. ToPo voitti 1996-1998 kolme mestaruutta peräkkäin muun muassa Kari-Pekka Klingan, Riku Marttisen, Greg Joynerin pelatessa ja Aaron McCarthyn valmentaessa. ToPo menestyi myös Euroopan kansainvälisillä kentillä ennätyksellisesti ja sai nimiinsä kotimaisen katsojaennätyksen, 10600 katsojaa, kun joukkue pelasi BC Samaraa vastaan Eurocupissa kaudella 1997–1998. Lopettamispäätösten ja loukkaantumisten myötä ToPon menestys hiipui ja samalla katosi myös sponsorien kannatus. Konkurssia seuranneiden kirjanpitoepäselvyyksien takia manageri Jukka Suomela tuomittiin kirjanpitorikoksista ehdolliseen vankeuteen. Seuran edustusjoukkue lopetti toimintansa konkurssin takia. Torpan Poikien juniorijoukkue oli noussut samana vuonna 1. divisioonaan, josta viiden vuoden hiljaiselon jälkeen 2005 se nousi jälleen SM-sarjaan Ville Tuomisen, Maurizio Pratesin, Markus Hemdahlin sekä Jukka Hemdahlin johdolla.
Paluu SM-sarjaan 2000-luvulla
250px|right|thumb|[[Töölön kisahalli]] Kaudella 2005–2006 ToPo sijoittui runkosarjan kuudenneksi ja putosi pudotuspeleissä otteluin 3-1 mestaruuden voittaneelle Lappeenrannan NMKY:lle. Kaudella 2006–2007 ToPo sijoittui runkosarjassa neljänneksi, mutta putosi heti puolivälierässä Namika Lahdelle otteluin 1–3.
Kaudella 2008–2009 ToPo pääsi pudotuspeleihin ja sai vastaansa ensimmäisellä kierroksella Joensuun Katajan, jolle hävisi suoraan kolmessa ottelussa. ToPon sijoitukseksi jäi liigassa 8. sija. Suomen cupissa ToPo voitti hopeaa vuonna 2008. Kaudella 2009–2010 ToPossa pelasivat muun muassa Hanno Möttölä sekä Corey Smith. Kauden päätteeksi joukkue saavutti SM-hopeaa.
Putoaminen pääsarjasta 2010-luvulla
ToPo ei saanut lisenssiä Korisliigaan kaudeksi 2012–2013. Joukkueen sarjapaikka luovutettiin Lapuan Korikobrille. Kauden 2012–2013 jälkeen miesten edustusjoukkueen sarjapaikka toisella sarjatasolla siirrettiin Helsinki Seagullsille ja edustusjoukkue siirtyi osaksi Seagullsia.
Huhtikuussa 2016 ToPon miesten edustusjoukkueen uutisoitiin ottavan takaisin I-divisioona A:n paikkansa, jolla akatemiajoukkue HBA-Märsky oli pelannut. Eräs syy edustusjoukkueen paluulle oli junioritoiminnan vahvistaminen.
Maineikkaita pelaajia
thumb|200px|ToPossa pelanneiden Matti Airaksen, [[Jorma Pilkevaaran, Anssi Rauramon ja Kari-Pekka Klingan pelaajanumerot Töölön kisahallin seinustalla]]
ZombieMUD
ZombieMUD on laaja LPMud. Teemaltaan se on pääsääntöisesti keskiaikaiseen fantasiaan perustuvaa hack and slashia. Peli luotiin alun perin vuonna 1994, ja se on sittemmin yleensä pyörinyt oululaisella palvelimella.
Torpan Pojat
Henkilökohtaiset palkinnot
Korisliigan vuoden puolustuspelaaja
Korisliigan vuoden ulkomaalaisvahvistus
Korisliigan vuoden tulokas
Korisliigan vuoden kehittynein pelaaja
Korisliigan paras kuudes pelaaja
Korisliigan vuoden valmentaja
Vuoden I-divisioonapelaaja
Kuvan palaminen näyttöön
pienoiskuva| Kun kuva on palanut pahasti kiinni näyttöön, se näkyy, vaikka näyttö olisi sammutettu. Kuvan palaminen näyttöön tai haamukuva on elektronisen näytön, kuten kuvaputkinäytön tai vanhan tietokonenäytön tai televisiovastaanottimen, värimuutos, joka johtuu toistuvasta pikseleiden epätasaisesta käytöstä. Uudemmissa näytöissä, kuten nestekidenäytöissä, saattaa esiintyä ilmiötä, jota kutsutaan jäännöskuvaksi. Jäännöskuva ei ole pysyvä.
Kuvan palamisen syyt
Loisteainepohjaisten elektronisten näyttöjen (esimerkiksi kuvaputkitietokonenäyttöjen tai plasmanäyttöjen) kohdalla pikselien epätasainen käyttö, kuten pitkittynyt ei-liikkuvien kuvien (teksti tai grafiikka) näyttäminen, pelaaminen tai tietyt televisio-ohjelmat, voi aiheuttaa pysyvän haamumaisen kuvan kyseisistä kohteista tai muuten heikentää kuvan laatua. Tämä johtuu siitä, että loisteaineyhdisteet, jotka lähettävät valoa kuvan tuottamiseksi, menettävät luminanssiaan käytön myötä. Näytön epätasainen käyttö aiheuttaa ajan myötä epätasaisen valontulon, ja vaikeissa tapauksissa voi luoda haamukuvan edellisestä sisällöstä. Vaikka haamukuva ei olisi kovin hyvin nähtävissä, näytön palamisen vaikutukset ovat välitön ja jatkuva kuvanlaadun heikkeneminen.
Huomattavaan kuvan palamiseen kuluva aika vaihtelee monien tekijöiden mukaan. Havaittavissa olevan haamukuvan kehittyminen voi kestää jopa vain muutaman viikon, varsinkin jos näytössä näkyy jatkuvasti sama kuva (esimerkiksi valikkorivi näytön ylä- tai alareunassa).
Kuvaputkinäytöt
oikea|pienoiskuva|150x150px|Palanut kuva keltaisella kuvaputkitietokonenäytöllä. Huomaa, että näytössä on kaksi erillistä palanutta kuvaa: yksi laskentataulukko-ohjelmasta ja toinen ASCII-taideteoksen aloitusnäytöstä. Loisteaineen kiinni palaminen on erityisen yleistä yksivärisillä, kuten keltaisilla ja vihreillä, kuvaputkinäytöillä. Tämä johtuu osittain siitä, että nämä näytöt näyttävät enimmäkseen liikkumatonta kuvaa. Keltaiset näytöt ovat herkempiä kuin vihreät tai valkoiset näytöt, koska keltainen loisteaine on vähemmän tehokasta ja vaatii siten suuremman virransäteen.
Plasma-, nestekide- ja OLED-näytöt
pienoiskuva|Lähes kaksi vuotta vanha nestekidetelevisio, jossa näkyy [[CNN|CNN:n logo äärimmäisen kiinni palaneena; tämä televisio on McDonald's-ravintolassa, jossa CNN on koko ajan päällä.]] pienoiskuva|Kiinnipalo plasmanäytössä [[Dallasin kansainvälinen lentoasema|Dallasin kansainvälisellä lentoasemalla.]] Plasmanäytöt olivat aikoinaan erittäin alttiita palamiselle, kun taas nestekidenäytöissä ei yleensä ollut tätä ongelmaa. Laaja luminanssin heikkenemisen vaihtelu RGB-OLED-näyttöjen välillä aiheuttaa sen, että ajan myötä yksi väreistä (punainen, vihreä, sininen) alkaa erottua selvemmin.
Nestekidenäytöissä palamisen tyyli poikkeaa plasmasta ja OLED:stä, joissa kiinnipalaminen johtuu valoa tuottavien pikseleiden luminanssin heikkenemisestä. Nestekidenäytöissä palaminen kehittyy joissakin tapauksissa sen takia, että pikselit menettävät pysyvästi kykynsä palata normaaliin tilaansa jatkuvan staattisen käytön jälkeen.
Korjaaminen
Mobiililaitteissa on tavallisesti muutaman kymmenen sekunnin ajastin jolloin näyttö sammuu automaattisesti, joka auttaa estämään kuvan palamista OLED-näytöissä, mutta myös tumman teeman käyttäminen puhelimen käyttöjärjestelmässä on hyvä tapa vähentää puhelimen näytön ledien kulutusta.
On saatavilla korjaustiedostoja, jotka näyttävät ruudulla erilaisia kuvia, joilla pyritään palauttamaan pikselit normaalitilaan. Huollossa pystytään myös tekemään näytölle niin sanottu valkopesu, jos palaminen on vasta alkuvaiheessa. Pahimmissa tapauksissa kuitenkin koko näyttöpaneelin vaihtaminen on ainoa vaihtoehto.
Leo Suomela
Leo Erik Suomela, myös L. E. Suomela, E. Korte, (s. 28. toukokuuta 1934 Kortesjärvi) on suomalainen opettaja ja kirjailija.
Suomela valmistui ylioppilaaksi vuonna 1953 Pietarsaaren Suomalaisesta Yhteiskoulusta ja aloitti opinnot Helsingin yliopistossa. Hän valmistui filosofian kandidaatiksi 1957. Hän kirjoitti opiskeluaikana novelleja ja kertomuksia eri lehtiin, esim. Seuraan, Apuun, Kuluttajain lehteen. Hän valmistui 1973 filosofian lisensiaatiksi Oulun yliopistossa pääaineenaan kotimainen kirjallisuus, erikoisalueenaan tyylioppi ja sivuaineenaan suomen kieli. Vuonna 1984 hän väitteli Tukholman yliopistossa erikoisalueena kvantitatiivinen stilistiikka. Vuodesta 1959 hän oli äidinkielen opettajaa, ensin Joutsenon keskikoulussa, sitten Joutsenon lukiossa. Hän jäi eläkkeelle 1994.
Suomela teki 1963 aloitteen Etelä- Karjalan kirjailijoiden yhdistyksen perustamiseksi, ja syntyi Kaakkois-Suomen kirjailijayhdistys Paltta ry, nykyisin Kirjailijayhdistys Paltta ry, jonka puheenjohtajana hän oli 1963-1965, 1967 ja 1970.
Hän oli 1960-luvulla perustamassa kulttuurilehti Itäsuomea ja hoiti sen kirjallisuusosastoa vuoden 1969 loppuun. Hän herätti 1965 keskustelun kirjailijoiden asemasta laadittua luonnoksen Kirje kansanedustajille -nimiseksi tekstiksi. Teksti tuli julki Itäsuomi-lehdessä, ja sen seurauksena syntyneen keskustelun ansiosta perustettiin läänintaiteilijajärjestelmän.
Nelson Piquet (nuorempi)
Nelson Ângelo Tamsma Piquet Souto Maior (s. 25. heinäkuuta 1985 Heidelberg, Länsi-Saksa), tunnetaan myös nimillä Nelson Piquet Jr. ja Nelsinho Piquet, on brasilialainen kilpa-autoilija. Hän on kaikkien aikojen ensimmäinen Formula E -sarjan kuljettajien maailmanmestari.
Piquet on F1:n kolminkertaisen maailmanmestarin Nelson Piquet'n poika. Piquet Jr:n nuorempi veli Pedro Piquet on myös kilpa-autoilija.
Kaudella hän ajoi Formula 1 -sarjassa ennen potkujaan Renault-tallista. Kaudelle 2010 hän siirtyi NASCAR Camping World Truck-luokkaan Toyotan Red Horse Racing-talliin.
Varhainen ura
pienoiskuva|vasen|Piquet [[Ranskan Grand Prix 2008|Ranskassa ensimmäisellä F1-kaudellaan]] Piquet'n ura kilpa-autoilun parissa alkoi vuonna 1993, kun hän aloitti ajamisen Belgian in Go Karts -sarjassa. Hän ajoi Kartingia Brasiliassa vuosina 1995–2000, ennen kuin siirtyi ajamaan Etelä-Amerikan F3-sarjaan vuonna 2001. Hän voitti sarjan mestaruuden vuonna 2002. Vuodet 2003 ja 2004 Piquet kilpaili Britannian Formula 3 -sarjassa ja voitti jälkimmäisenä vuotena mestaruuden.
Formula 1 -ura
Vuonna 2007 Piquet toimi Renault'n testi- ja varakuljettajana Formula 1 -sarjassa. Kaudella Piquet kilpaili Renault'n toisena kilpakuljettajana Fernando Alonson parina. Debyyttikausi oli kuitenkin pettymys Nelsonille, sillä hän keskeytti tasan puolet kilpailuista. Ainoa valopilkku kaudella oli hänen ensimmäinen palkintopallisijoituksensa, kun hän oli toinen Saksan GP:ssä. Kyseinen kilpailu oli historiallinen koska edellisen kerran oli kaksi brasilialaiskuljettajaa ajanut palkintopallille viimeksi Belgian GP:ssä 1991, kun Ayrton Senna voitti ja Nelson Piquet oli kolmas.
Kausi 2009 sujui Nelsonilta vielä huonommin, eikä hän saanut lainkaan pisteitä ja jäi selvästi toisen Renault-kuljettajan, Fernando Alonson varjoon. Hän sai potkut Renault-tallista 3. elokuuta 2009. Piquet'n paikan kilpakuljettajana sai tallin testikuljettaja Romain Grosjean.
Potkujensa jälkeen Piquet haukkui kovin sanoin entistä tallipäällikköään ja manageriaan Flavio Briatorea, jota hän kuvaili "mestaajakseen". Briatore vastasi arvosteluun vihjailemalla Piquet'n olevan homoseksuaali.
Kolari Singaporessa
pienoiskuva|Piquet [[Saksan Grand Prix 2009|Saksan GP:ssä kaudella 2009]] Piquet'n riita tallin kanssa eteni lopulta FIA:n alaiseksi, kun Piquet kävi myöntämässä kaudella ajamansa kolarin Singaporen GP:ssä olleen tahallinen. Tapaus joutui FIA:n tutkintaan ja huipentui 21. syyskuuta 2009, kun FIA tuomitsi kokouksessaan Briatoren elinikäiseen toimitsijakieltoon missään FIA:n alaisessa sarjassa ja Renault'in kahden vuoden ehdolliseen kilpailukieltoon kolarin järjestämisestä. Piquet sai syytesuojan, koska suostui todistamaan Renault'ia ja Briatorea vastaan vapaaehtoisesti.
Formula E
Vuosien 2014–2015 aikana Piquet kilpaili uudessa Formula E -sähköautosarjassa NEXTEV TCR -tallissa. Hän saavutti ensimmäisen voittonsa sarjassa voittaessaan Long Beachin osakilpailun kaudella 2014–2015.
Piquet voitti kaikkien aikojen ensimmäisen Formula E -sarjan kuljettajien maailmanmestaruuden.
Kaudelle 2015–2016 Piquet jatkoi sarjassa ajaen NEXTEV TCR -tallissa.
Piquet jatkaa kaudella 2016–2017 uudelleen nimetyssä NextEV NIO -tallissa.
Formula E -tulokset
* Kausi kesken.
Greatest Hits (Vangelis)
Kaikki kappaleet säveltänyt ja sovittanut Vangelis, paitsi CD2-6 Vangelis/Jon Anderson. Kappaleen esittää Jon Anderson.
CD 1
CD 2
Shakawe
Shakawe on Botswanan lounaiskulmaan ja Okavangon suiston alkupäähän sijoittuva kylä lähellä Namibian ja Angolan rajaa. Kylässä ja sen läheisyydessä asui 7 506 ihmistä vuonna 2001. Shakawen läheisyydessä, 40 kilometrin päässä, sijaitsevat Tsodilon kukkulat, joilta on löytynyt yli 4 500 kalliomaalausta. Kylästä on myös yhteys Caprivin käytävään. Shakawea palvelee sen läheisyydessä sijaitseva Shakawen lentokenttä, jolle lentää AirShakawe, minkä lisäksi alueelle pääsee myös Botswanan A35-tietä pitkin.
Meriniitty
Meriniitty on Salon kaupunginosa keskustasta Halikonlahdelle päin. Alue rajoittuu rantarataan, Salonjokeen, Halikon kunnan rajaan ja seututiehen 110.
Palvelut
Kaupunginosassa on hotelli, kahvila, autoliikkeitä ja rautakauppa.
Historiaa
Meriniityn kaupunginosa ollut alkuaan Joensuun kartanon omistamaa peltoa. Alue kaavoitettiin teollisuusalueeksi, ja sinne on rakennettu suuri määrä teollisuushalleja. Alueen suurimpana työnantajana oli Nokian matkapuhelintehdas. Nykyisin alueella toimii enimmäkseen salolaisia pk-yrityksiä.
Omakustanne
Omakustanne on tekijän itsensä kustantama teos. Teoksen julkistamisessa ei ole mukana ulkopuolisia tuottajia tai muita vastaavia kustannuksiin osallistujia. Omakustanteena julkaistaan erityisesti musiikkia ja kirjoja.
Omakustannekirja
Kirjan katsotaan olevan omakustanne silloin, kun sen paino- ja markkinointikuluista vastaa kirjan kirjoittaja. Painetun kirjan jakelu myyntipisteisiin voi olla ostettu palveluna ulkopuoliselta yritykseltä. Omakustannekirjailija voi myös myydä kirjaa suoraan lukijoille. Tämä voi tapahtua rinnan kirjakauppajakelun kanssa tai kirjan yksinomaisena myyntitapana.
Omakustannekirjan graafinen suunnittelu eli taitto voidaan tehdä itse julkaisuohjelmalla tai ostaa palveluna, painatus tehdään yleensä digipainossa, joka voi valmistaa kirjoja pieniäkin määriä tarpeen mukaan. Omakustanteellekin hankintaan tavallisesti ISBN-tunnus. Omakustanteet ovat usein pehmeäkantisia painoteknisistä ja hintasyistä, kovakantinen teos maksaa 5–10 euroa enemmän kuin pehmeäkantinen. Painatuskustannukset riippuvat teoksen sivumäärästä, tyypillinen hinta on kymmenestä kahteenkymmeneen euroon kirjalta. Omakustantaminen on laajentunut 2000-luvulla painokustannusten laskettua. Omakustanteina julkaistaan Suomessa eniten runoja ja muistelmateoksia, mutta myös proosaa, kuten dekkareita. Useat kirjapainot ja kustantamot tarjoavat palveluja omakustanneteoksien painatukseen, julkaisemiseen ja myyntiinkin. Tällöin voidaan puhua palvelukustanteesta, mutta edelleenkin kirjoittaja vastaa kaikista kustannuksista eikä kirjalla siis ole kustantajaa.
Deathlike Silence
Deathlike Silence voi tarkoittaa:
Omakustanne
Omakustannekirja
Omakustanteen julkaisuprosessi digitaalisessa painossa on pääpiirteissään seuraava:
Omakustannekirja on maailmalla suosittu kustantamisen muoto, mutta Suomessa se ei ole vielä saanut vakiinnutettua asemaansa kirjallisuudessa. Suomen menestynein omakustanne kirjailija on Juha Vuorinen Juoppuhullun päiväkirja -romaanisarjallaan.
Omakustanneäänilevy
Suomalaisten äänilevyjen omakustannustoiminta oli aina 1980-luvulle saakka sangen vähäistä. Osaltaan siihen vaikuttivat levyjen tuotantokulut ja osaltaan taas jakeluun liittyvät ongelmat. 1980-luvulla julkaisutoiminta kuitenkin laajeni ja muuttui markkinoilla merkittävämmäksi niin nimikkeiden lukumäärän kuin myynnin määrän osalta. Esimerkiksi 1989 ilmestynyt Bat & Ryyd -duon omakustanteena Tippa-levymerkillään julkaisema Ehtaa tavaraa -albumi ylsi yli 50 000 kappaleen platinalevyrajamyynnin, ja seuraavalla vuosikymmenellä levynsä itse julkaisseet Apulanta ja Klamydia rikkoivat kultalevyrajoja tuon tuostakin. Iskelmän saralla itse levynsä 1980-luvulta alkaen Reetu Records -levymerkkinsä kautta julkaissut Frederik oli myös yltänyt useiden albumien myynnissä kulta- ja platinamyyntirajoihin.
Klamydia nousi 1980-luvulla omakustanteillaan merkittäväksi myös levyjakelijana omistamansa Kråklund-yrityksen kautta. 2000-luvulla jakelutoiminta kehittyi pienkustantajien kannalta entistä suotuisammaksi ja on osaltaan kannustanut monia menestyneitäkin yhtyeitä ja artisteja siirtymään suurilta levy-yhtiöiltä itse levyjensä julkaisijoiksi. Esittäjien itsensä kustantamien levyjen jakelussa merkittäviä ovat olleet muun muassa jakeluyhtiöt Edel Music, Playground Music, Supersounds ja Töölön Musiikkitukku. Vuonna 2003 suomenkielistä thrash metallia soittava Mokoma julkaisi oman Sakara Records -levymerkin kautta kolmannen albuminsa Kurimus, joka nosti yhtyeen yhdeksi Suomen tunnetuimmista metalliyhtyeistä.
Sähkökirjat
Yllä mainituissa kustannuspaikoissa tekijä määrittää itse kirjansa myyntihinnan. Tekijän osuus on 60–80 prosenttia myyntihinnasta.
Gutenberg-projekti hyväksyy ainoastaan ilmaisia julkaisuja. Tekstin tulee olla PDF-formaatissa.
Halti
pienoiskuva|Suunnistuskartta ja -rata Suomen korkeimmalla kohdalla. Halti (toisilta nimityksiltään Haltia, Haltitunturi tai Haltiatunturi, aikaisemmin myös Haltiotunturi, , ) on Skandeihin kuuluva tunturi Suomen ja Norjan rajalla. Suomen korkein kohta (noin 1 324 m) sijaitsee Haltilla.
Haltilta on itäisintä Ruijaa lukuun ottamatta linnuntietä lyhin matka Suomesta Pohjoiselle jäämerelle, Kaivuonon perukan Pirttivaaran kylään: runsas 27,5 kilometriä.
Haltin Suomen puoleinen osa kuuluu Enontekiön kuntaan, Norjan puoleiset osat Kaivuonon ja Raisin kuntiin. Haltin korkein huippu Ráisduattarháldi (1 361 m; 69.32361°N, 21.27833°W) sijaitsee Norjan puolella vajaa kaksi kilometriä Suomen korkeimmasta kohdasta pohjoiseen. Halti on ollut saamelaisille pyhä.
Suomen korkein kohta
Suomen korkein kohta (1 323,6 m) sijaitsee Haltin Haldičohkka-nimisen sivuhuipun rinteellä, Suomen ja Norjan rajapyykillä 303B (69.30802°N, 21.26499°W). Lähellä Suomen rajaa on Norjan puolella 1 328,0 metriä korkea kohta, jonka korkeutta on väärinkäsityksen vuoksi pidetty useissa teoksissa ja kartoissa Suomen korkeimman kohdan korkeutena vuodesta 1963 lähtien. Tuota vanhemmissa teoksissa Suomen korkeimman paikan korkeus on ollut oikein, muun muassa Lapin opas vuodelta 1939 kertoo Suomen korkeimman huipun, Haltian, olevan 1 324 metriä korkea. Haldičohkkan korkein kohta on vähän kauempana Norjan puolella ja sen korkeus on 1 331,0 metriä. Usein kerrotaan, että Halti on Suomen korkein tunturin huippu, vaikka näin ei tarkasti ottaen ole – Suomen korkein kohta ei näet ole tunturin huipulla. Suomen korkein tunturin huippu on Haltilta vajaa neljä kilometriä kaakkoon päin sijaitseva Ritničohkka (1 317,1 m).
Haltin ympäristö aina Kilpisjärven rannalla oleville Saanalle ja Mallalle saakka on geologisesti rajavyöhykettä. Suomen useita miljardeja vuosia vanha peruskallio yhtyy Käsivarren äärimmäisessä nurkkauksessa Kölivuoriston varsin nuoreen, 400–600 miljoonaa vuotta vanhaan kallioperään. Erikoinen yksityiskohta on Haltin yläosan rinteillä laajalla alueella oleva rusehtava, ruosteen värinen ja hyvin rosoinen kiviaines.
Ehdotus Norjan puolella olevan Haltin osan lahjoittamisesta Suomelle
Vuonna 2015 norjalainen maanmittari Bjørn Geirr Harsson nosti esille idean 1 331 metrin korkuisen Haltin Haldičohkka-sivuhuipun lahjoittamisesta Suomelle. Hän oli asiasta yhteydessä Norjan ulkoministeriöön, mutta ei saanut sieltä vastausta. Facebook-kampanjan ja kansainvälisen julkisuuden jälkeen ulkoministeriö vastasi Harssonille, että lahjoitus olisi perustuslain vastainen eivätkä maalahjat kuulu pohjoismaiseen perinteeseen.